"ตอนนี้จะยังไม่เรียกใครมาสอบสวน เพราะยังไม่มีหลักฐานอื่นเพิ่มเติม อีกทั้งหลักฐานที่จะขยายผลไปถึงคนอื่น ยังถือว่าเบาบางมาก ตอนนี้มีหลักฐานแค่ผู้ต้องหา 5 คนเท่านั้น แต่ถ้าต่อไปเราได้หลักฐานมาเพิ่มเติมก็จะมาพิจารณาดูอีกครั้งว่าจะเรียกใครมาสอบสวน หรือแจ้งข้อหาเพิ่มเติม" พล.ต.ต.วินัยกล่าวส่งกำลังอารักขาพยาน 24 ชั่วโมงผบก.ป.กล่าวถึงเรื่องความปลอดภัยของพยานในคดีนี้ว่า ได้สั่งการให้ตำรวจกองปราบฯในและนอกเครื่องแบบ อารักขาพยานในคดีนี้ตลอด 24 ชั่วโมง และกำลังอยู่ระหว่างการประสานงานกับอัยการศาลทหาร เพื่อให้อัยการร้องขอต่อศาลให้ศาลมีคำสั่งอนุญาตสืบพยานโจทก์ในคดีนี้ล่วงหน้า ซึ่งคาดว่าจะไม่มีปัญหา เบื้องต้นได้เตรียมพยานที่จะให้ปากคำไว้แล้ว 3 คน ส่วนสาเหตุที่ต้องขออนุญาตสืบพยานล่วงหน้า เพราะกลัวว่าพยานจะไม่ได้รับความปลอดภัย และอาจจะกลับคำให้การในอนาคต เนื่องจากคดีนี้เป็นคดีสำคัญที่มุ่งสังหารผู้นำของประเทศ
พล.ต.ต.วินัยได้เตรียมพยานที่จะให้ปากคําไว้แล้วกี่คน 
3 คน